8D10141 «Медицина» мамандығы бойынша философия докторы (PhD) дәрежесін алуға ұсынылған **«Қазіргі кезеңдегі ревматикалық аурулардағы буын синдромы және реактивті артрит: диагностиканы, алдын алуды және емдеуді оңтайландыру (Түркістан облысының мысалында)»** тақырыбындағы докторант Бекарысова Дана Сапарғалиқызының диссертациялық жұмысының

**АННОТАЦИЯСЫ**

**Зерттеу тақырыбының өзектілігі.**

Бұл зерттеудің өзектілігі денсаулық сақтау саласындағы ағымдағы маңызды мәселелерді көрсететін бірнеше факторларға байланысты. Қазақстан Республикасын қоса алғанда, бүкіл әлем бойынша сүйек-бұлшық ет жүйесі мен дәнекер тінінің аурушаңдығының артуымен осы аурулардың себептері мен өрбуін тереңірек түсіну қажет болады [Hartvigsen J, Hancock MJ, Kongsted A, et al. What low back pain is and why we need to pay attention. Lancet 2018; 391: 2356–67; Compilations of the Ministry of Health of the Republic of Kazakh stan (2011–2020) Health of the population of the Republic of Kazakhstan and the activities of healthcare organizations]. Еңбекке қабілетті жас азаматтар арасында сырқаттанушылықтың өсуіне ерекше назар аудару керек, бұл зерттеу тақырыбының өзектілігіне қосымша әлеуметтік мән береді [Emilio B. Gonzalez, James S. Goodwin, Chapter 36 - Musculoskeletal disorders, Editor(s): Edmund H. Duthie, Paul R. Katz, Michael L. Malone, Practice of Geriatrics (Fourth Edition), W.B. Saunders, 2007, Pages 495-509, ISBN 9781416022619, https://doi.org/10.1016/B978-1-4160-2261-9.50039-2; Azabagic S, Spahic R, Pranjic N, Mulic M (2016) EPIDEMIOLOGY OF MUSCULOSKELETAL DISORDERS IN PRIMARY SCHOOL CHILDREN IN BOSNIA AND HERZEGOVINA. Mater Sociomed. 28(3):164-7. doi: 10.5455/msm.2016.28.164-167].

Артриттің жаһандық таралуы назар аударуды қажет ететін маңызды аспект болып табылады, өйткені артрит АҚШ, Еуропа, Австралия, Канада және Орталық Азия елдерін қоса алғанда, бірқатар елдердегі еңбекке қабілеттіліктің бұзылуының негізгі себебі болып табылады [DunlopD.D. et al. (2003) The costs of arthritis. Arthritis & Rheumatism. DOI: 10.1002/art.10913; Statistical compilation “Health of the population of the Republic of Tajikistan. 30 years of state independence”. https://www.stat.tj/en/news/publications/health-care-in-the-republic-of-tajikistan. Accessed 02 Feb 2023; National Statistical Committee of the Kyrgyz Republic (2023) Healthcare. Number of morbidity with acute and chronic diseases by main diseases groups. http://www.stat.kg/en/statistics/zdravoohranenie/. Accessed 02 Feb 2023]. Бұл зерттеудің маңызды құрамдас бөлігі COVID-19 пандемиясының ауру үлгілеріне әсерін зерттеу және ревматологиялық науқастарға медициналық көмек көрсету болып табылады [Carbone T, Picerno V, Pafundi V, et al (2022) Impact of the COVID-19 Pandemic on the Appropriateness of Diagnostic Pathways of Autoimmune Rheumatic Diseases. J Rheumatol 49:219–224. https://doi.org/10.3899/jrheum.210611; Rebecca Grainger, Alfred H. J. Kim, Richard Conway, Jinoos Yazdany, and Philip C. Robinson. COVID-19 in people with rheumatic diseases: risks, outcomes, treatment considerations. Nat Rev Rheumatol. 2022; 18(4): 191–204. doi: 10.1038/s41584-022-00755-x]. COVID-19 пандемиясы аясында реактивті артриттің дәстүрлі тұжырымдамасының өзгеруін ерекше атап көрсетіп, әрі осы ауруға көзқарастарды қайта қарастыру қажет [Zeidler H, Hudson AP (2021) Reactive arthritis update: spot light on new and rare infectious agents implicated as patho gens. Curr Rheumatol Rep 23(7):53.https://doi.org/10.1007/s11926-021-01018-6].

**Зерттеу мақсаты.**

Ревматикалық аурулардағы буын синдромының клиникалық, әлеуметтік-демографиялық сипаттамаларын зерттеу және реактивті артриттерді диагностикалау, емдеу, алдын алу тактикасын оңтайландыру.

**Зерттеу міндеттері.**

1. 2011-2020 жылдар аралығында Қазақстан Республикасында, оның ішінде Түркістан облысында сүйек-бұлшықет жүйесі мен дәнекер тінінің ауруларымен сырқаттанушылықтың салыстырмалы сипаттамасын беру және талдау.

2. 2019 жылдан 2021 жылға дейін Түркістан облысында ревматикалық аурулар кезіндегі буын синдромының клиникалық және әлеуметтік-демографиялық сипаттамасын ұсыну.

3. Бірқатар клиникалық жағдайларды (соның ішінде Түркістан облысын) зерттеу мысалында COVID-19-дың артриттің дамуына әсерін зерттеу.

4. Онлайн-сауалнаманың көмегімен реактивті артритті диагностикалау, алдын алу және емдеу мәселелері бойынша халықаралық деңгейде және Қазақстанда кең бейінді мамандар мен ревматолог-дәрігерлердің тәжірибесі негізінде біліктілікті анықтап жинау және жүйелеу.

5. Амбулаториялық деңгейде реактивті артритпен ауыратын науқастарды уақтылы анықтау, емдеу және алдын алу бойынша ұсыныстар әзірлеу.

**Зерттеу әдістері.**

-Ақпараттық-талдамалық зерттеу (ҚР ДСМ-нің 2011 жылдан 2020 жылға дейінгі жыл сайынғы статистикалық жинақтарын зерделеу);

-Ретроспективті моно-орталықты зерттеу (370 пациенттің деректерін зерттеу);

-Бірқатар клиникалық жағдайларды зерттеу (әлемдік тәжірибеде және Түркістан облысының мысалында реактивті артриттің клиникалық жағдайларын зерттеу);

-Кросс-секциялық зерттеу (сауалнаманы құру, тарату және интерпретациялау).

-Статистикалық әдістер (деректерді статистикалық және математикалық өңдеу SPSS 26.0 (IBM) нұсқасы қолданбалы бағдарламалар пакетін қолдану арқылы жүргізілді).

**Зерттеу нысаны.**

Зерттеу нысаны ревматологиялық генезі бар науқастардағы буын синдромы және реактивті артрит болып табылады.

**Ғылыми жаңалық.**

1. Зерттеу барысында COVID-19 пандемиясының реактивті артриттің дамуына әсері анықталды.
2. 2019-2021 жылдар аралығында Түркістан облысында буын синдромымен бірге жүретін ревматикалық аурулардың клиникалық және әлеуметтік-демографиялық сипаттамасы ұсынылды.
3. Сауалнаманың көмегімен ревматолог-дәрігерлер мен бірқатар елдердің, атап айтқанда: Қазақстан, Түркия, Марокко, Үндістан, Хорватия мамандарының арасында COVID-19 пандемиясы кезінде реактивті артритпен ауыратын науқастарды емдеу бойынша құнды деректер алынды.
4. Реактивті артритпен ауыратын науқастарды уақтылы анықтау, емдеу және алдын алу бойынша ұсыныстары бар ақпараттық парақ әзірленді.

**Нәтижелердің тәжірибелік мәні.**

1. Алынған жаңа білім негізінде «Амбулаториялық деңгейде реактивті артритпен ауыратын науқастарды уақтылы анықтау, емдеу және алдын алу бойынша ақпараттық парақ» құрастырылды, ол Шымкент қ., Түркістан облысы ДСБ «Облыстық клиникалық аурухана» ШЖҚ МКК емханасының клиникалық жұмысына (енгізу актісі, 2023 ж.), Шымкент қ., «Оңтүстік Қазақстан медицина академиясы» АҚ «ЖТД-2» кафедрасының оқу-әдістемелік жұмысына (енгізу актісі, 2023 ж.) және Шымкент қ., «Студенттік емхана» ЖШС оқу-әдістемелік және клиникалық жұмысына пайдалануға енгізілді (енгізу актісі, 2023 ж.).
2. Scopus дерекқорына сәйкес, осы зерттеудің нәтижелері бар ғылыми мақалалар халықаралық деңгейдегі 30 ғылыми жұмыста дәйексөз ретінде пайдаланылған.

**Қорғауға шығарылатын ережелер.**

1. Қазақстанда 2011-2020 жылдар аралығында сүйек-бұлшық ет жүйесі мен дәнекер тінінің ауруларымен жалпы сырқаттанушылық 1,5 есе өсті.

2. 2020 жылы COVID-19 пандемиясы басталған кезінде, ревматикалық аурулардың кешіктірілген диагностикасы 3 айдан 6 айға дейін созылды, ал 2019 және 2021 жылдары бұл көрсеткіш 2 айдан аспайтын.

3. Реактивті артриттің дамуы алдында өткізген расталған COVID-19 инфекциясымен байланысты болуы мүмкін, сонымен COVID-19-дан кейінгі РеА-тің классикалық РеА-тің нұсқасымен салыстырғанда өзіндік ерекшеліктері бар.

**Зерттеу нәтижелері.**

Зерттеу нәтижелері мақалалар сериясында ұсынылды:

1. "Revisiting articular syndrome in the peri‑pandemic COVID‑19 era" ("Rheumatology International", Германия; Q2 Journal Citation Reports (Clarivate Analytics) мәліметтері бойынша; бірінші автор, корреспондент-авторы);

2. "Reactive arthritis before and after the onset of the COVID‑19 pandemic" ("Clinical Rheumatology", Ұлыбритания; Q3 Journal Citation Reports (Clarivate Analytics) мәліметтері бойынша; бірінші автор);

3. "Trends in the incidence of musculoskeletal diseases in Kazakhstan in 2011-2020: an information-analytical study" ("Rheumatology International", Германия; Q2 Journal Citation Reports (Clarivate Analytics) деректері бойынша; корреспондент-авторы, екінші автор);

4. "Structure, demography, and medico‑social characteristics of articular syndrome in rheumatic diseases: a retrospective monocentric analysis of 2019–2021 data" ("Rheumatology International", Германия; Q2 Journal Citation Reports (Clarivate Analytics) мәліметтері бойынша; бірінші автор, корреспондент-авторы);

5. "Reactive arthritis following COVID‑19: clinical case presentation and literature review" ("Rheumatology International", Германия; Q2 Journal Citation Reports (Clarivate Analytics) мәліметтері бойынша; бірінші автор, корреспондент-авторы);

6. "Knowledge and Perceptions of Reactive Arthritis Diagnosis and Management Among Healthcare Workers During the COVID-19 Pandemic: Online Survey" ("Journal of Korean Medical Science", Корея Республикасы; Q2 Journal Citation Reports (Clarivate Analytics) мәліметтері бойынша; бірінші автор).

Бесінші міндет шеңберінде "Амбулаториялық деңгейде реактивті артриті бар пациенттерді емдеу жөнінде дәрігерлерге арналған ақпараттық парақ" әзірленді, оған Қазақстан Республикасында 3 енгізу актісі және авторлық куәлік алынды.

**Қорытындылар.**

* + - 1. Ақпараттық-талдамалық зерттеу көрсеткендей, зерттелген аралықта бүкіл Қазақстан бойынша, әсіресе 18 жастан асқан адамдар арасында сүйек-бұлшық ет жүйесі мен дәнекер тінінің ауруларымен сырқаттанушылықтың өсуі байқалады. ҚР-да сырқаттанушылықтың жалпы деңгейі 1,4 есе, еліміздің барлық тұрғындарының бастапқы сырқаттанушылық деңгейі 1,5 есе өсті.

2. ҚР Түркістан облысында жүргізілген зерттеу ревматоидты артрит (49.4%) буын синдромымен қатар жүретін ревматикалық аурулар (n=370) арасында басым екені анықтады, әсіресе әйелдер арасында (53,08%). Ретроспективті моно-центрлік зерттеу бірқатар ревматикалық ауруларды диагностикалауда айтарлықтай кешіктірілу бар екенін анықтады, пациенттердің көпшілігі үшін диагноз қою мерзімі ұзағырақ және орташа есеппен 31,4 айды құрады. Зерттеу көрсеткендей, кешіктірілген диагноз уақыты 2020 жылы COVID-19 пандемиясы басталған кезде ұзағырақ болды және 3 айдан 6 айға дейін созылды, ал 2019 және 2021 жылдары оның ұзақтығы 2 айдан аспады.

3. Бірқатар клиникалық жағдайларды зерттеу кезінде расталған COVID-19 бен буын синдромының кейінгі дамуы арасындағы байланыс анықталды және 10-нан 48 күнге дейінгі уақыт аралығын құрады. Буын синдромының клиникалық ерекшеліктері айтарлықтай гетерогенділікпен ерекшеленді: буындардағы ауырсыну мен ісінуден конъюнктивит және дөңгелек баланит сияқты күрделі белгілерге дейін. Бірқатар клиникалық жағдайларды талдау коронавирустық инфекцияны реактивті артриттің дамуында ықтимал қоздырғыш инфекция ретінде қарастыруға болатындығын көрсетті.

4. Кросс-секциялық зерттеуде респонденттердің жартысынан көбі РеА анықтамасы және оның шығу тегі туралы білетіні анықталды. Зерттеу көрсеткендей, респонденттердің жартысына жуығы конъюнктивит, уретрит және асимметриялық олигоартрит РеА-тің триадасын – классикалық клиникалық көрінісі деп санайды. Үштен бірінен астамы классикалық триадаға қосымша дерматитті атап өтті. Пациенттерді тексеру үшін қолданылатын диагностикалық зерттеулердің ішінде С-реактивті ақуыз (68,4%), содан кейін Chlamydia trachomatis сынағы (62,2%) және буын ультрадыбыстық зерттеу (61,1%) жиі қолданылды, РеА емдеу үшін СЕҚҚП (83.9%) жиі қолданылды.

5. Реактивті артритпен ауыратын науқастарды басқару туралы ақпарат парағы жасалды (COVID-19 РеА триггері ретінде қарастырылады). Ақпараттық парақта әзірленген ұсыныстар ағымдағы клиникалық хаттаманы ескереді және амбулаториялық деңгейде реактивті артритті диагностикалау, дифференциалды диагностикалау, алдын алу және емдеу бойынша толықтыруларды қамтиды.

**Зерттеу нәтижелерін апробациялау.**

Ғылыми зерттеудің нәтижелері бар материалдар мынадай конференцияларда ұсынылды: «Қазіргі заманғы медицина және фармацевтика: жаңа тәсілдер мен өзекті зерттеулер» медицина студенттері мен жас ғалымдардың 75-ші Халықаралық ғылыми-практикалық конференциясы, Самарқанд қаласы, Өзбекстан Республикасы (2021 жылғы 18 мамыр); «Ғылым және жастар: жаңа сын-тегеуріндер және шешу жолдары», Алматы қаласы, Қазақстан (2022 жылғы 22 сәуір); Жас ғалымдар мен студенттердің «Биология, медицина және фармацияны дамыту перспективалары» IX Халықаралық ғылыми конференциясы, Шымкент қаласы, Қазақстан (2022 жылғы 8-9 желтоқсан); «Денсаулық сақтаудағы инновациялық технологиялар: ішкі аурулар үшін жаңа мүмкіндіктер» атты ІІ-Халықаралық ғылыми-тәжірибелік конференциясы, Самарқанд қаласы, Өзбекстан Республикасы (2023 жылғы 7-8 сәуір) және ДДСҰ Қазақстандық медициналық университетінің құрылуының 25 жылдығына және ДДҰ Еуропалық өңірлік бюросы мен министрлік арасында келісімге қол қоюға арналған Қазақстан Республикасының Денсаулық сақтаудағы «Global Health» халықаралық конгресі, Алматы қаласы, Қазақстан (2022 жылғы 23 қыркүйек). Диссертациялық зерттеудің нәтижелері трэвел-гранттар жобасында ұсынылды, нәтижесінде докторант 2023 жылдың 21-22 қазанында Берлинде, EULAR және EMEUNET бірлесіп ұйымдастырған семинарға қатысу үшін трэвел-грантын жеңіп алды және соған қатысып қайтты.

**Докторанттың жеке үлесі.**

Диссертациялық жұмыстың авторы ревматикалық аурулар кезіндегі буын синдромы мен реактивті артрит мәселесі туралы заманауи мәліметтер базаларында әдеби шолу жасады. Анықталған мәселенің негізінде ғылыми зерттеудің мақсаттары мен міндеттері қалыптастырылды, дизайн мен нысан таңдалды. Автор сонымен қатар зерттеу нысаны туралы ақпарат жинап, нәтижелерге талдау жасап, тиісті қорытындылар жазды. Диссертациялық жұмыстың авторы медицина қызметкерлеріне арналған халықаралық онлайн-сауалнаманы, қанат қақты жобаны құруға және таратуға қатысты. Басқа авторлармен бірлесе отырып, диссертациялық зерттеу тақырыбы бойынша бірқатар жарияланымдар жазды және жариялады.